তুগলক রাজবংশ
তুগলক সাম্রাজ্য (ফার্সি: سلسلہ تغلق বা আরবি: طغلاق) ১৩২০ সালে গিয়াসউদ্দিন কর্তৃক প্রতিষ্ঠিত একটি তুর্কি মুসলিম রাজবংশ যারা ১৩২০ থেকে ১৪১৩ পর্যন্ত দিল্লী সালতানাতের শাসক ছিল। এই সালতানাতের রাজধানী ছিল দিল্লি। এই সাম্রাজ্য মধ্যযুগে ভারতবর্ষের বিস্তীর্ণ অঞ্চল শাসন করেছে। রাজবংশটি মুহাম্মদ বিন তুঘলকের নেতৃত্বে একটি সামরিক অভিযানের মাধ্যমে তার আঞ্চলিক প্রসার ঘটায় এবং ১৩৩০ থেকে ১৩৩৫ সালের মধ্যে তার শীর্ষে পৌঁছায়। এটি ভারতীয় উপমহাদেশের বেশিরভাগ অংশ শাসন করেছিল।